

**Қырғыз Республикасына ресми ізгілік көмек көрсету туралы**

***Күшін жойған***

Қазақстан Республикасы Үкіметінің 2017 жылғы 9 қазандағы № 632 қаулысы. Күші жойылды - Қазақстан Республикасы Үкіметінің 2018 жылғы 23 қаңтардағы № 27 қаулысымен

      Ескерту. Күші жойылды – ҚР Үкіметінің 23.01.2018 № 27 қаулысымен.

      Қырғыз Республикасында қалыптасқан табиғи-климаттық жағдайға байланысты Қазақстан Республикасының Үкiметi **ҚАУЛЫ ЕТЕДI:**

      1. Осы қаулыға қосымшаға сәйкес Қырғыз Республикасына ресми iзгiлiк көмек көрсету үшiн мемлекеттік материалдық резервтен материалдық құндылықтар броньнан шығарылсын.

      2. Қазақстан Республикасының Сыртқы iстер министрлiгi ресми iзгiлiк көмектi алушыны айқындасын және оны көрсету жөнiндегi шараларды үйлестiрудi қамтамасыз етсiн.

      3. Қазақстан Республикасының Инвестициялар және даму министрлігі ізгілік жүкті тасымалдау Қырғыз Республикасындағы межелі пунктке дейін және жеткізу үшін жылжымалы құрамды уақтылы беруді қамтамасыз етсін.

      4. Қазақстан Республикасының Қорғаныс және аэроғарыш өнеркәсібі, Қаржы, Инвестициялар және даму министрліктері осы қаулыдан туындайтын шараларды қабылдасын.

      5. Осы қаулы қол қойылған күнiнен бастап қолданысқа енгiзiледi.

|  |  |
| --- | --- |
| *Қазақстан Республикасының* *Премьер-Министрі* | *Б. Сағынтаев* |

|  |  |
| --- | --- |
|  | Қазақстан Республикасы Үкіметінің 2017 жылғы 9 қазандағы № 632 қаулысына қосымша |

**Қырғыз Республикасына ресми ізгілік көмек көрсетуге арналған материалдық құндылықтар тізбесі**

|  |  |  |  |
| --- | --- | --- | --- |
| Р/с  № | Материалдық құндылықтардың атауы | Өлшем  бірлігі | Мөлшері |
| 1 | 2 | 3 | 4 |
| 1 | Кесілген тақтай | метр³ | 1 500 |
| 2 | Металл илегі | тонна | 150 |
| 3 | Ағаш бағаналар | дана | 1 280 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК